钦定古今图书集成/明伦汇编/氏族典/第521卷 > 薛寘
## 钦定古今图书集成/明伦汇编/氏族典/第521卷 > 薛寘

按《周书薛寘传》：“寘，河东汾阴人也。祖遵彦，魏平远将
军、河东郡守、安邑侯。父乂，尚书吏部郎、清河、广平二
郡守。寘幼览篇籍，好属文，起家奉朝请，稍迁左将军。
从魏孝武西迁，封郃阳县子。魏废帝元年，领著作佐
郎，修国史，寻拜中书侍郎，修起居注。朝廷方改物，刱
制欲行《周礼》，乃令寘与小宗伯卢辨斟酌古今，共详”
定之。六官建，授内史下大夫。孝闵帝践祚，进爵为侯，
转御正中大夫，出为浙州刺史，卒于位。吏民哀惜之，
谥曰《理。寘》。性至孝，虽年齿已衰，职务繁广，至于温凊
之礼，朝夕无违。当时以此称之。子明嗣。大象末，仪同
大将军、清水郡守。